Norrtälje

Norrtälje on entinen kaupunki ja nykyinen Norrtäljen kunnan keskustaajama. Se sijaitsee Uplannin maakunnassa Tukholman läänin pohjoisosassa. Norrtälje on Tukholman läänin kaupungeista pohjoisin ja sijaitsee Roslagenissa, jonka pääkaupungiksi sitä joskus kutsutaan. Norrtälje sijaitsee noin 68 kilometriä Tukholmasta koilliseen ja on 72 kilometrin päässä Uppsalasta.

Norrtäljenlahden luona on ollut kauppapaikka jo 1200-luvulla.Mattias Henrikson: Alla dessa utflykter runt Stockholm. Ordalaget 2013, s. 85. Kaupunki sai kaupunkioikeudet vuonna 1622. Venäläiset polttivat kaupungin Suuren Pohjan sodan aikana vuonna 1719. 1700- ja 1800-lukujen matala puutaloasutus laittaa oman leimansa kaupunkiin nykyisin.

Viking Line aloitti Norrtäljestä autolauttayhteyden Maarianhaminaan ja Turkuun vuonna 1960.Otavan Iso tietosanakirja, osa 6, palsta 488. Helsinki: Otava, 1963.

Vuonna 1971 kaupungista tuli ympäröivien maalaiskuntien kanssa osa Norrtäljen kuntaa. Norrtäljessä sijaitsee yksi Ruotsin isoimmista vankiloista ja aiemmin myös eräs ilmatorjunnan suurimmista rykmenteistä.

Väestönkehitys

Kaupunginosat
 Bolkadalen
 Bältartorp
 Flygfältet
 Granparken
 Gransäter
 Kvisthamra
 Mosebacke
 Solbacka
 Nya Solbacka
 Fågelsången
 Grossgärdet
 Grind
 Vigelsjö

Katso myös
 Norrtäljen kunta
 Roslagen

 Lähteet 

Aiheesta muualla

Luokka:Ruotsin kuntien keskustaajamat
Luokka:Ruotsin kaupungit
*

io:Norrtälje